དེ་རིང་གི་གོ་སྐབས་འདི་བརྒྱུད་འཛམ་གླིང་ཁྱོན་ཡོངས་སུ་གནས་པའི་ང་ཚོར་སྔ་བར་ཕྱི་གསུམ་དུ་འགྱུར་བ་མེད་པའི་རྒྱབ་སྐྱོར་གནང་དང་གནང་བཞིན་ཡོད་པ་རྣམས་ལ་བསྔགས་བརྗོད་དང་།ཐུགས་རྗེ་ཆེ་ཞེས་བརྗོད་རྒྱུ་དང་།དེ་བཞིན་རྒྱ་གར་གཞུང་དང་།མི་མང་ནས་ང་ཚོར་གཡོ་བ་མེད་པ་དང་།གཞན་འགྲན་མ་མཆིས་པའི་མཐུན་འགྱུར་རོགས་རམ་དང་རྒྱབ་སྐྱོར་གནང་བར་ངོས་ནས་བོད་མི་ཡོངས་ཀྱི་ཚབ་བྱེད་དེ་སླར་ཡང་ཐུགས་རྗེ་དང་།བཀྲིན་བླ་མེད་དུ་ཆེ་ཞེས་བརྗོད་རྒྱུ་ཡིན།བོད་རྒྱ་ཁྱབ་ཏུ་ཡོད་པའི་བོད་རིགས་ཡོངས་ཀྱི་གནས་བབ་དང་སེམས་ཚོར་རྣམས་དྲན་བཞིན་ཚང་མར་རྗེས་བརྩེའི་སྐྱབས་སྨོན་དང་།འགྲོ་ཀུན་བདེ་བའི་སྨོན་ལམ་བཅས།ཤཱཀྱའི་དགེ་སློང་ཏཱ་ལའི་བླ་མས།ཕྱི་ལོ་༢༠༠༦ཟླ་༣ཚེས་༡༠ལ།།